rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: লর্ড উইলিয়াম বেন্টিংক-এ পুনর্নির্দেশ করা হল।  ~মহীন (আলাপ) ০৬:৩২, ১২ ফেব্রুয়ারি ২০১৯ (ইউটিসি) উইলিয়াম বেন্টিংক   – (অপসারণের প্রস্তাবনা দেখুনলগ দেখুন) () তথ্যসূত্র প্রদান করা হয়নি ~ইসমাইল (আলাপ) ১১:০০, ১১ ফেব্রুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আকিলপুর সমুদ্র সৈকত বাংলাদেশের চট্টগ্রাম জেলার সীতাকুন্ডে উপজেলায় অবস্থিত একটি সমুদ্র সৈকত। এই সৈকতের পাশেই অবস্থিত কুমিরা ঘাট। এখান থেকে সন্দ্বীপ খালের মধ্য দিয়ে মানুষ সন্দ্বীপে যায়।   ইতিহাস  সীতাকুন্ডের নিমতলা গ্রামের পাশে এই সৈকতের অবস্থান। আগে এই এলাকা ছিল ভীতিকর। বিশেষ করে ঘূর্ণিঝড় ও জলোচ্ছ্বাসের কারণে। কারণ একটুতেই এখানে পানি উঠে যেত। কিন্তু সরকার এখানে বাঁধ নির্মাণ করেছে। এবং পাশে সাড়ি সাড়ি গাছ লাগানো হয়েছে। ফলে সৌন্দর্যও এখন বৃদ্ধি পেয়েছে। প্রতিদিন অনেক মানুষ এখানে বেড়াতে আসেন। পর্যটকদের জন্য এখানে শৌচাগার ও বিভিন্ন দোকানেরও ব্যবস্থা করা হয়েছে।  বাঁধ নির্মাণ  ২০১৬-২০১৭ সালে তৎকালীন মন্ত্রী আনিসুল ইসলাম মাহমুদ বাঁধ নির্মাণ প্রকল্পের উদ্বোধন করেন। ৪০ কোটি টাকা ব্যয়ে ২০১৯ সালে পুরো সৈকতটিতে বাঁধ নির্মাণ করা হয়। এই বাঁধটি প্রায় ২ কিলোমিটার এলাকা জুড়ে বিস্তৃত। বাঁধ নির্মাণের আগে প্রতিবছর প্রায় দুইবার পুরো গ্রাম প্লাবিত হয়ে যেত। কৃষিজমি সহ ঘরবাড়িও ডুবে যেত। বাঁধ নির্মাণের ফলে গ্রামবাসী জোয়ারের পানি থেকে রক্ষা পাচ্ছে। তবে, কিছু কিছু জায়গায় বাঁধ ভেঙ্গে যাচ্ছে।   আরও দেখুন   বাংলাদেশের সমুদ্র সৈকতের তালিকা   তথ্যসূত্র   বিষয়শ্রেণী:চট্টগ্রাম জেলার সমুদ্র সৈকত বিষয়শ্রেণী:সীতাকুণ্ড উপজেলা
বাটামারা বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।   আয়তন  বাটামারা ইউনিয়নের আয়তন ৭,৬৪০ একর।   প্রশাসনিক কাঠামো  বাটামারা ইউনিয়ন মুলাদী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বাটামারা ইউনিয়নের মোট জনসংখ্যা ২১,৯৪০ জন। এর মধ্যে পুরুষ ১০,১০৫ জন এবং মহিলা ১১,৮৩৫ জন। মোট পরিবার ৪,৭৪৯টি।   শিক্ষা  ২০১১ সালের আদমশুমারি অনুযায়ী বাটামারা ইউনিয়নের সাক্ষরতার হার ৫৮.৩%।   আরও দেখুন   মুলাদী উপজেলা  মুলাদী থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:মুলাদী উপজেলার ইউনিয়ন
ডান|থাম্ব|250x250px|মালদ্বীপের ইসলামী কেন্দ্রের নামাজের ঘর ইসলামি কেন্দ্র  (আনুষ্ঠানিকভাবে মসজিদ-আল-সুলতান মুহাম্মদ তাকুরুফানু আল আউযাম নামে পরিচিত) মালদ্বীপের রাজধানী মালেতে অবস্থিত একটি স্থাপত্য নিদর্শন যা ১৯৮৪ সালের নভেম্বরে রাষ্ট্রপতি মামুন আব্দুল গাইয়ুম স্থাপন করেন।  মহা জামে মসজিদটি মালদ্বীপের কেন্দ্রে অবস্থিত, যা মালদ্বীপের সুপ্রসিদ্ধ নায়ক সুলতান মুহাম্মদ তাকুরুফানু আল আউযামের নামে নামকরণ করা হয়। মসজিদটি মালদ্বীপের বৃহত্তম, এবং দক্ষিণ এশিয়ার অন্যতম বৃহৎ যা ৫০০০ এর অধিক লোক ধারণ করতে পারে।  কেন্দ্রে এছাড়াও একটি সম্মেলন হল রয়েছে যেখানে দাপ্তরিক বৈঠক ও অনুষ্ঠান অনুষ্ঠিত হয়, এখানে একটি ইসলামি গ্রন্থাগার এবং কিছু সংখ্যক অফিস ও রয়েছে।  কেন্দ্রে এছাড়াও ইসলামি বিষয়ক মন্ত্রণালয় ঘর রয়েছে যা ১১ নভেম্বর ২০০৮ এর অগে যা সুপ্রিম কাউন্সিল অব ইসলামিক অ্যাফেয়ার্স নামে পরিচিত ছিল, যেটি সাবেক সভাপতি মামুন আব্দুল কাইয়ূম দ্বারা প্রতিষ্ঠিত হয়।  উপরন্তু, ইসলামি কেন্দ্রের অবস্থান মালে এর  প্রধান জেটির কাছাকাছি এবং মসজিদের সুন্দর স্থাপত্য শিল্পের কারণে এটি পর্যটকদের অন্যতম আকর্ষণ হিসেবে বিবেচিত। মসজিদের জাঁকজমকপূর্ণ সুবর্ণ গম্বুজ মালের দিগন্ত রেখার উপর আরো স্পষ্ট ভাবে দেখা যায়। মসজিদের জ্বলজ্বলে সুবর্ণ গম্বুজের স্বতন্ত্রতার পাশাপাশি এর অভ্যন্তরের দেয়াল সুন্দর কাঠ এর ভাস্কর্য এবং আরবি ক্যালিগ্রাফি দিয়ে সাজানো হয়। কেন্দ্রে এছাড়াও একটি গ্রন্থাগার এবং একটি সম্মেলন কক্ষ রয়েছে। মালে এর সবচেয়ে বিখ্যাত স্থাপত্য নিদর্শন হল তিন তলা বিশিষ্ট ইসলামি কেন্দ্র যা নভেম্বর ১৯৮৪ সালে উন্মুক্ত হয়। কেন্দ্রের বড় জুমার মসজিদ, মসজিদ-আল-সুলতান মুহাম্মদ তাকুরুফানু আল আযম হল মালদ্বীপ এর সবচেয়ে বড় মসজিদ, যা ৫০০০ এরও বেশি মানুষ ধারণ করতে পারে।   আরও দেখুন    মালদ্বীপে ইসলাম  মালদ্বীপের ইতিহাস  মালদ্বীপের সংস্কৃতি   তথ্যসূত্র   বিষয়শ্রেণী:মালদ্বীপের মসজিদ বিষয়শ্রেণী:১৯৮৪-এ সম্পন্ন মসজিদ বিষয়শ্রেণী:২০শ শতাব্দীর এশিয়ার মসজিদ
থাম্ব|একটি বক্তৃতার সময় শিরিন এবাদি - আমস্টারডাম বিশ্ববিদ্যালয়, নভেম্বর ২০১১ শিরিন এবাদি () ইরানের একজন আইনজীবী ও মানবাধিকার কর্মী।http://www.youtube.com/watch?v=tmt3NlFhvOc&feature=relmfu তিনি ২০০৩ সালে শান্তিতে নোবেল পুরস্কার লাভ করেন। তিনি গণতন্ত্র ও মানবাধিকার রক্ষায় অবদান রাখার জন্য এই পুরস্কার লাভ করেন। তিনি প্রথম ইরানের নাগরিক যিনি নোবেল পুরস্কার লাভ করেন।bbc.co.uk: Nobel winner's plea to Iran, last retrieved on 12 October 2007   সম্মাননা   নোবেল শান্তি পুরস্কার, ২০০৩  আন্তর্জাতিক ডেমোক্রেসি পুরস্কার, ২০০৪  ডক্টর অব লজ, উইলিয়াম কলেজ, ২০০৪Williams College: Honorary Degree Citation 2004 , last retrieved on 5 May 2008  ডক্টর অব লজ, ব্রাউন বিশ্ববিদ্যালয়, ২০০৪   তথ্যসূত্র    বহিঃসংযোগ   শিরিন এবাদি:নোবেল শান্তি পুরস্কারের ওয়েবসাইট  নোবেল পুরস্কার বিজয়ীদের জীবনী: শিরিন এবাদি  নোবেল লেকচার: শিরিন এবাদি  নোবেল পুরস্কার: নারীদের সম্মাননা  Pictures of Shirin Ebadi's visit to the College Historical Society  শিরিন এবাদির উক্তিসমূহ  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি নোবেল বিজয়ী বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:লেজিওঁ দনর প্রাপক বিষয়শ্রেণী:যুক্তরাজ্যে ইরানি অভিবাসী বিষয়শ্রেণী:ইরানি নারীবাদী বিষয়শ্রেণী:ইরানি মুসলিম বিষয়শ্রেণী:ইরানি ভিন্নমতাবলম্বী বিষয়শ্রেণী:ইরানি মানবাধিকার কর্মী বিষয়শ্রেণী:ইরানি নারী অধিকার কর্মী বিষয়শ্রেণী:নির্বাসিত ইরানি বিষয়শ্রেণী:শিশু অধিকার কর্মী বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইরানি নারী আইনজীবী বিষয়শ্রেণী:নোবেল বিজয়ী নারী বিষয়শ্রেণী:ইরানি লেখিকা বিষয়শ্রেণী:ইরানি লেখক
thumb|250px|আর্নেস্ট হেমিংওয়ে ১৯২৩ সালে, "বিগ টু-হার্টেড রিভার" প্রকাশের দুই বছর আগে  "বিগ টু-হার্টেড রিভার" হল মার্কিন কথাসাহিত্যিক আর্নেস্ট হেমিংওয়ে রচিত দুই-খণ্ডের ছোটগল্প। এটি ১৯২৫ সালে  বনি অ্যান্ড লিভরাইট কর্তৃক হেমিংওয়ের ছোটগল্প সংকলন ইন আওয়ার টাইম-এ প্রকাশিত হয়। এটি হেমিংওয়ের অর্ধ-আত্মজীবনীমূলক চরিত্র নিক অ্যাডামসকে কেন্দ্র করে রচিত, যাতে মাত্র তিনবার তার কণ্ঠ শোনা যায়। গল্পে যুদ্ধের বীভৎস রূপ ও প্রকৃতির শুশ্রূষা ও পুনঃপ্রজননের ক্ষমতা চিত্রিত হয়েছে। প্রকাশের পর সমালোচকেরা হেমিংওয়ের বিরল লেখনীর ধরনের প্রশংসা করেন এবং এটি হেমিংওয়ের রচনাবলির উল্লেখযোগ্য কাজ হয়ে ওঠে।  "বিগ টু-হার্টেড রিভার" হেমিংওয়ের শুরুর দিকের কাজ, যাতে তার লেখনীর আইসবার্গ তত্ত্ব ব্যবহৃত হয়েছে। এটি খুবই অল্প বর্ণনায় ও বিস্তৃত ভাব সংবলিত রচনা। হেমিংওয়ে পল সেজানের চিত্রকর্মের দৃশ্যমান অভিনব আবিষ্কার দ্বারা প্রভাবিত হন এবং এই চিত্রশিল্পীর মূল চিত্রে অধিক দৃষ্টি রেখে পটভূমিতে কম দৃষ্টি দেওয়ার ধারণাকে তার গল্পে উপস্থাপনের জন্য গ্রহণ করেন। এই গল্পে মাছ ধরার অল্প বর্ণনা গভীরতার সাথে তুলে ধরা হয়েছে, অন্যদিকে পারিপার্শ্বিক অবস্থায় কম গুরুত্ব দেওয়া হয়েছে।  তথ্যসূত্র  বহিঃসংযোগ  বিষয়শ্রেণী:১৯২৫-এর ছোটগল্প বিষয়শ্রেণী:আর্নেস্ট হেমিংওয়ের ছোটগল্প বিষয়শ্রেণী:মার্কিন ছোটগল্প বিষয়শ্রেণী:আধুনিকতাবাদী ছোটগল্প
thumb|right|উদ্বোধনী অনুষ্ঠান ২০১৪ ফিফা বিশ্বকাপের উদ্বোধনী অনুষ্ঠান ১২ জুন ২০১৪ সালে অ্যারেনা করিন্থিয়ান্স সাও পাওলো, ব্রাজিলে অনুষ্ঠিত হয়। এটি শুরু হয় স্থানীয় সময় ১৫:১৫ এ প্রতিযোগিতার প্রথম খেলা শুরু হওয়ার ১.৩০ ঘণ্টা আগে।The Guardian World Cup venue Brazil safety checks Jonathan Swatts  অনুষ্ঠানের পূর্বে উদ্বোধনী অনুষ্ঠানের কয়েক ঘণ্টা আগ থেকেই হাজার হাজার ব্রাজিলীয় সমর্থক রাস্তায় নেমে আসে এবং তারা নেচে গেঁয়ে তাদের দলের প্রতি পূর্ণ সমর্থন জ্ঞাপন করে। যদিও ব্রাজিলিয়ানদের আরেকটি অংশ প্রতিযোগিতার নিমিত্তে করা আনুমানিক ১৬ বিলিয়ন ডলার খরচের ইতিহাসের সবচেয়ে ব্যয়বহুল বিশ্বকাপ আয়োজনের জন্য তাদের প্রতিবাদ অব্যহত রাখে। সাও পাওলোর রাস্তায় পুলিশকে বিক্ষোভকারীদের ঠেকাতে কাঁদানে গ্যাস ব্যবহার করতে হয়।   উদ্বোধন  thumb|উদ্বোধনী অনুষ্ঠানে গান গাচ্ছেন ক্লাউদিয়া লেইতে, জেনিফার লোপেজ এবং পিটবুল উদ্বোধনী অনুষ্ঠান ছিল প্রায় ৩০ মিনিটের, শুরুতে বিশেষ পোশাক পরে একজন প্রতিবন্ধী হুইল চেয়ারের পরিবর্তে পায়ে হেঁটে মঞ্চে হাজির হয়ে কিক অফ করেন। মাঠের মাঝখানে অবস্থিত একটি "জীবন্ত বল"-এর সঙ্গে, ৬৬০ জন নৃত্যশিল্পী ব্রাজিলের প্রকৃতি, মানুষ এবং ফুটবলের একটি যোগসূত্রের প্রতিফলন ঘটায়। অংশগ্রহণকারীরা বিভিন্ন ধরনের গাছ ও ফুলের পোষকে পরিহিত ছিল। এরপর বিশ্বকাপের অফিশিয়াল থিম সং "উই আর ওয়ান (ওলে ওলে)" পরিবেশন করেন ক্লাউদিয়া লেইতে, জেনিফার লোপেজ এবং পিটবুল। বিশ্বকাপ উদ্বোধনী অনুষ্ঠান আয়োজন করতে আনুমানিক প্রায় ১৮ মিলিয়ন BRL খরচ হয়।  তথ্যসূত্র  উদ্বোধনী অনুষ্ঠান বিষয়শ্রেণী:ফিফা বিশ্বকাপ উদ্বোধনী অনুষ্ঠান বিষয়শ্রেণী:ফিফা বিশ্বকাপের উদ্বোধনী অনুষ্ঠান বিষয়শ্রেণী:ব্রাজিলের অনুষ্ঠান
ফুটবল দিল্লি (দিল্লি সকার অ্যাসোসিয়েশন নামেও পরিচিত)  হল ৩৭টি ভারতীয় রাজ্য ফুটবল অ্যাসোসিয়েশনের একটি যেগুলি সর্বভারতীয় ফুটবল ফেডারেশনের সাথে অধিভুক্ত। এটি ভারতের দিল্লিতে ফুটবল- সম্পর্কিত ক্রীড়া নিয়ন্ত্রক সংস্থা। দিল্লি ফুটবল দলও ফুটবল দিল্লি দ্বারা পরিচালিত হয়। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।   প্রতিযোগিতা    পুরুষ বিভাগে  ফুটবল দিল্লি দিল্লি ফুটবল লিগকে দিল্লি ভিত্তিক প্রতিযোগিতা হিসেবে আয়োজন করে, যার মধ্যে দিল্লি প্রিমিয়ার লিগ হল সর্বোচ্চ রাজ্য-স্তরের প্রতিযোগিতা। দিল্লি প্রিমিয়ার লিগ এফডি সিনিয়র ডিভিশন লিগের সাথে উন্নয়ন-অবনমনের উপর কাজ করে। এ-ডিভিশন এফডি বি-ডিভিশনের সাথে প্রমোশন-রেলিগেশন পরিচালনা করে, যা এফডি সি-ডিভিশনের সাথে একইভাবে কাজ করে।   মহিলা বিভাগে    এফডি মহিলা প্রিমিয়ার লিগ   এফডি মহিলা বি-ডিভিশন লিগ   ফুটসাল    এফডি ফুটসাল লিগ   এফডি মহিলা ফুটসাল লিগ   যুব    দিল্লি ফিউচার স্টারস ইয়ুথ/গ্রাসরুট/স্কুল লিগ    অন্যান্য    শহীদ ভগত সিং মেমোরিয়াল কাপ   আরও দেখুন    ভারতে ফুটবল  ভারতীয় ফুটবল লিগ পদ্ধতি  আই-লিগ  আই লিগ দ্বিতীয় বিভাগ  সন্তোষ ট্রফি  ডুরান্ড কাপ  ফুটসাল ক্লাব চ্যাম্পিয়নশিপ  ভারতীয় মহিলা লিগ  দিল্লি ফুটবল দল  তথ্যসূত্র  বহিঃসংযোগ অফিসিয়াল ওয়েবসাইট  বিষয়শ্রেণী:দিল্লিতে ফুটবল বিষয়শ্রেণী:১৯২৬-এ ভারতে প্রতিষ্ঠিত বিষয়শ্রেণী:দিল্লিতে ক্রীড়া বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:দিল্লি ভিত্তিক সংগঠন
none|100px|সত্যজিৎ রায়ের প্রতিকৃতি সত্যজিৎ রায়  একজন ভারতীয় চলচ্চিত্র নির্মাতা ও বিংশ শতাব্দীর অন্যতম শ্রেষ্ঠ চলচ্চিত্র পরিচালক। কলকাতা শহরে সাহিত্য ও শিল্পের জগতে খ্যাতনামা এক বাঙালি পরিবারে তাঁর জন্ম হয়।  তিনি কলকাতার প্রেসিডেন্সি কলেজ ও শান্তিনিকেতনে রবীন্দ্রনাথ ঠাকুরের প্রতিষ্ঠিত  বিশ্বভারতী বিশ্ববিদ্যালয়ে পড়াশোনা করেন। সত্যজিতের কর্মজীবন একজন বাণিজ্যিক চিত্রকর হিসেবে শুরু হলেও প্রথমে কলকাতায় ফরাসী চলচ্চিত্র নির্মাতা জঁ রনোয়ারের সাথে সাক্ষাৎ ও পরে লন্ডন শহরে সফররত অবস্থায় ইতালীয় নব্য বাস্তবতাবাদী ছবি লাদ্রি দি বিচিক্লেত্তে দেখার পর তিনি চলচ্চিত্র নির্মাণে উদ্বুদ্ধ হন। চলচ্চিত্র নির্মাতা হিসেবে সত্যজিৎ ছিলেন বহুমুখী এবং তাঁর কাজের পরিমাণ বিপুল। তিনি ৩৭টি পূর্ণদৈর্ঘ্য কাহিনীচিত্র, প্রামাণ্যচিত্র ও স্বল্পদৈর্ঘ্য চলচ্চিত্র নির্মাণ করেন। তাঁর নির্মিত প্রথম চলচ্চিত্র পথের পাঁচালী ১১টি আন্তর্জাতিক পুরস্কার লাভ করে, যাদের মধ্যে অন্যতম ছিল কান চলচ্চিত্র উৎসবে পাওয়া “শ্রেষ্ঠ মানব দলিল” পুরস্কারটি। পথের পাঁচালি, অপরাজিত ও অপুর সংসার – এই তিনটি চলচ্চিত্রকে একত্রে অপু ত্রয়ী ডাকা হয়, এবং এই চলচ্চিত্র-ত্রয়ী তাঁর জীবনের শ্রেষ্ঠ কাজ বা ম্যাগনাম ওপাস হিসেবে বহুল স্বীকৃত। চলচ্চিত্র মাধ্যমে সত্যজিৎ চিত্রনাট্য রচনা, চরিত্রায়ন, সঙ্গীত স্বরলিপি রচনা, চিত্র গ্রহণ, শিল্প নির্দেশনা, সম্পাদনা, শিল্পী-কুশলীদের নামের তালিকা ও প্রচারণাপত্র নকশা করাসহ নানা কাজ করেছেন। (বাকি অংশ পড়ুন...)
পূজা সিংহ একজন ভারতীয় অভিনেত্রী যিনি টেলিভিশন ধারাবাহিকে অভিনয় করেন। তিনি দিয়া আউর বাতি হাম ধারাবাহিকে এমিলি এবং দিল সে দিল তাক ধারাবাহিকে ফোরাম ভানুসালি চরিত্রে অভিনয় করার জন্যে পরিচিত।  ২০১৮ সাল থেকে তিনি কালার্স টিভি তে অস্তিত্ব কে এহসাহ কি ধারাবাহিকে রভি চরিত্রে অভিনয় করছেন।  ব্যক্তিগত জীবন পূজা সিংহের জন্ম খত্রি পরিবারে। ১৯৯১ সালের ১-লা ফেব্রুয়ারি ঝাড়খণ্ডের পালামাউ জেলাতে রবীন্দ্রনাথ ঠাকুর স্কুলে তিনি পড়াশোনা করেন। বিদ্যালয়ের দিনগুলিতে তিনি নাচ, নাটক এবং নাটক পরিবেশনের মতো অতিরিক্ত পাঠ্যক্রমিক ক্রিয়ায় সক্রিয়ভাবে জড়িত ছিলেন। তিনি একজন প্রাণী প্রেমিক। সেভ দ্য গার্ল চাইল্ড ক্যাম্পেইনের সাথেও যুক্ত। ২০১৩ সালের ডিসেম্বরে তিনি কপিল চট্টানি-র সাথে বিবাহবন্ধনে আবদ্ধ হন।  ধারাবাহিক  Television   Year Title Role Ref(s) ২০১১ কমেডি সার্কাস কা নয়া দওর  ২০১২ আসমান সে আগে পুনম২০১২সাবধান ইন্ডিয়া ২০১৩ আজ কি হাউসওয়াফ হে... সব জনতা হে জুলি গোবার্ধান চতুর্বেদী ২০১৩-২০১৬ দিয়া আউর বাতি হে এমিলি রাঠি ২০১৪-২০১৫ ফ্রেন্ডস কন্ডিশন এপ্লাই ঈসা ২০১৭ দিল সে দিল তাক ফোরাম সুয়োগ ভানুসালি ক্ৰাইম পেট্রোল ২০১৮ সাত ফেরো কি হেরা ফেরি লাজো  ২০১৮-বর্তমান শক্তি — অস্তিত্ব কে এহসাস কি রাভী সিংহ ২০২০-২০২১ পঞ্চায়েত পিঙ্কি  আ মেরি হামসফর দিব্য কুথারি সহকরি অভিনেত্রী  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী
মানোজ কুমার বর্মা (জন্ম: ৩০ সেপ্টেম্বর ১৯৬৮) একজন ভারতীয় পুলিশ অফিসার, যিনি ২০২১ সাল ১৫ থেকে ১৮ ই ফেব্রুয়ারি কলকাতা পুলিশের অতিরিক্ত পুলিশ কমিশনার হিসাবে দায়িত্ব পালন করছেন।  তিনি বর্তমানে সিআইএফের আইজিপি আছে। তিনি ২০১৯ থেকে ২০২১ সাল পর্যন্ত ব্যারাকপুরের পুলিশ কমিশনার  এবং ২০১৭ থেকে ২০১৯ পর্যন্ত দার্জিলিংয়ের আইজিপি হিসাবেও তিনি দায়িত্ব গ্রহণ করেছিলেন। তা ছাড়া  বর্মা পশ্চিমবঙ্গ পুলিশের ট্রাফিকের কর্তা ও ছিলেন।   আগের জীবন  বর্মার জন্ম ১৯৬৮ সালে ভারতের রাজস্থানের সাওয়াই মাধোপুরে এবং সেখানে তাঁর শৈশবকাল কাটিয়েছিলেন। তিনি ১৯৯৮ ব্যাচের আইপিএস অফিসার ছিলেন অন্ধ্র প্রদেশের (বর্তমানে তেলেঙ্গানা) হায়দ্রাবাদে জাতীয় পুলিশ একাডেমিতে।   ক্যারিয়ার    পশ্চিম মেদিনীপুর  এর আগে বর্মা পশ্চিম মেদিনীপুরের পুলিশ সুপার ছিলেন। সেখানে তিনি মাওবাদী তৎপরতার বিরুদ্ধে লড়াইয়ে গুরুত্বপূর্ণ ভূমিকা পালন করেছিলেন।   শিলিগুড়ি এবং ট্র্যাফিক (সদর দফতর)  তারপরে তাকে পুলিশ উপ-মহাপরিদর্শক পদে পদোন্নতি দেওয়া হয় এবং শিলিগুড়ি পুলিশ কমিশনারেটের পুলিশ কমিশনারকে বদলি করা হয়, কিন্তু তারপরে তাকে পশ্চিমবঙ্গের ট্র্যাফিক হেডকোয়্যাটারে বিশেষ পুলিশ পরিদর্শক পদে স্থানান্তরিত করা হলে ২০১৬ তে তাকে সিএস লেপচায়  স্থানান্তরিত করা হয়।  এবং তিনি ২০১৭ সালে পিএমএমএস পেয়েছেন।   ব্যারাকপুর  তবে লোকসভার ব্যারাকপুর আসনে ২০১৯ সালের সাধারণ সাধারণ নির্বাচনের ফলাফল ঘোষণার পরে ভাটপাড়া ও কাঁকিনারা অঞ্চলে বারবার সহিংসতার পরে, পশ্চিমবঙ্গ সরকার বর্মাকে ব্যারাকপুরের পুলিশ কমিশনার হিসাবে স্থানান্তরিত করেছিল ২১ই জুন ২০১৯। ২০২০ সালের ১০ই জানুয়ারী নৈহাটি ফায়ারক্র্যাক বিস্ফোরণের ঘটনায় তিনি বলেছিলেন, "বিস্ফোরণের প্রভাব এত বেশি কেন ছিল, আমরা তদন্ত করব। বিপুল পরিমাণ বিস্ফোরকটি আটক করা হয়েছিল এবং বোম ডিসপোজাল স্কোয়াড তাদের অপসারণের চেষ্টা করছে।   কলকাতা পুলিশ  তিনি কলকাতা পুলিশের অতিরিক্ত পুলিশ কমিশনার হিসাবে দায়িত্ব পালন করছিলেন।   পুরস্কার  বর্মাকে পশ্চিমবঙ্গের ট্র্যাফিক সদর দফতরের পুলিশ মহাপরিদর্শক হিসাবে ২০১৭ সালের স্বাধীনতা দিবসে পুলিশ মেডেল মেধাবী পরিষেবা (পিএমএমএস) এর জন্য পুলিশ মেডেল প্রদান করা হয়েছিল।  ব্যারাকপুরের পুলিশ কমিশনারকে স্থানান্তরিত করার পরে, তিনি ২০১৯ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের দ্বারা মুখ্যমন্ত্রী পুলিশ পদক পেয়েছিলেন।  তথ্যসূত্র
রবীন্দ্রতীর্থ ভারতের পশ্চিমবঙ্গ রাজ্যের নিউ টাউন, কলকাতার নারকেলবাগান অঞ্চলে অবস্থিত একটি সাংস্কৃতিক কেন্দ্র। এই কেন্দ্রটি রবীন্দ্রনাথ ঠাকুরের নামে উৎসর্গিত। এখানে রবীন্দ্রনাথের আঁকা ছবির স্থায়ী প্রদর্শনী আছে। এছাড়া এটি একটি আর্কাইভ ও গবেষণা কেন্দ্র। এখানে একটি অডিটোরিয়ামও আছে।Inside Rabindra Tirtha, Publisher: Official Website, Date: September 13, 2013 রবীন্দ্রনাথের উপর যেসব ছাত্রছাত্রীরা গবেষণা করেন, তাদের থাকার জন্য এখানে ডরমিটরিও তৈরি করা হয়েছে।‘Will make Kolkata world’s cultural capital’ ২০১২ সালের ৮ অগস্ট পশ্চিমবঙ্গের মুখ্যমন্ত্রী মমতা বন্দ্যোপাধ্যায় রবীন্দ্রতীর্থ উদ্বোধন করেন।   তথ্যসূত্র    বহিঃসংযোগ   http://rabindratirtha-wbhidcoltd.co.in/  বিষয়শ্রেণী:কলকাতার দর্শনীয় স্থান বিষয়শ্রেণী:রবীন্দ্রনাথ ঠাকুরের নামাঙ্কিত স্মারক বিষয়শ্রেণী:কলকাতার স্মৃতিস্তম্ভ ও স্মারক বিষয়শ্রেণী:নিউ টাউন, কলকাতা
আরাগোনি উইকিপিডিয়া বা আরাগোনি বিকুউপিডিয়া হচ্ছে অনলাইন মুক্ত বিশ্বকোষ উইকিপিডিয়ার আরাগোনি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।   চিত্রমালা    তথ্যসূত্র    বহিঃসংযোগ    Aragonese Wikipedia   আরাগোনি উইকিপিডিয়ার মোবাইল সংস্করণ   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
নিতিন আগরওয়াল কেরালা ক্যাডারের একজন ১৯৮৯- ব্যাচের ভারতীয় পুলিশ সার্ভিস (আইপিএস) অফিসার এবং বর্তমানে ১২ জুন ২০২৩ সাল থেকে ভারতের বর্ডার সিকিউরিটি ফোর্সের ৩১তম মহাপরিচালক হিসেবে দায়িত্ব পালন করছেন    জীবনের প্রথমার্ধ  আগরওয়াল ১৯৬৩ সালে ভারতের দিল্লিতে জন্মগ্রহণ করেন।    কর্মজীবন  আগরওয়াল এর আগে তার চাকরিতে কেন্দ্রীয় সরকারের সংস্থাগুলিতে অনেক গুরুত্বপূর্ণ পদে অধিষ্ঠিত ছিলেন এবং তিনি বর্তমানে দিল্লিতে সেন্ট্রাল রিজার্ভ পুলিশ ফোর্স (সিআরপিএফ) সদর দফতরে অপারেশনের অতিরিক্ত মহাপরিচালক হিসাবে পোস্ট করেছেন। "BSF: केरल कैडर के IPS अधिकारी नितिन अग्रवाल बने बीएसएफ के डीजी, पांच माह से खाली था पद" (in Hindi). Amar Ujala.  কেরালার বিভিন্ন বিভাগে কাজ করার পাশাপাশি, নীতিন আগরওয়াল স্বরাষ্ট্র মন্ত্রকের (MHA) প্রধানও হয়েছেন।."BSF: केरल कैडर के IPS अधिकारी नितिन अग्रवाल बने बीएसएफ के डीजी, पांच माह से खाली था पद" (in Hindi). Amar Ujala.   শিক্ষা  আগরওয়াল ১৯৮৩ থেকে ১৯৮৭ সালে ইন্ডিয়ান ইনস্টিটিউশন অফ টেকনোলজি (দিল্লি) থেকে সিভিল ইঞ্জিনিয়ারিংয়ে B.Tech এবং ১৯৮৭ থেকে ১৯৮৯ সালে IIT দিল্লি থেকে M.Tech সম্পন্ন করেছেন এবং আগরওয়াল সামাজিক বিজ্ঞানে এম.ফিল ডিগ্রি অর্জন করেছেন। পাঞ্জাব বিশ্ববিদ্যালয় থেকে।    পুরস্কার  আগরওয়াল তার কর্মজীবনে অবিশ্বাস্য সেবার জন্য কেন্দ্রীয় সরকার কর্তৃক প্রদত্ত নিম্নলিখিত পুরস্কারের প্রাপক।    ভারতীয় পুলিশ পদক কেন্দ্রীয় সরকার দ্বারা মেরিটোরিয়াস সার্ভিস (২০০৭) এবং বিশিষ্ট পরিষেবার জন্য রাষ্ট্রপতির পুলিশ পদক (২০১৫)। "Nitin Agrawal, Kerala-cadre IPS officer, takes charge as new Director General of BSF". indiatvnews.com.   তথ্যসূত্র   বিষয়শ্রেণী:CS1 Hindi-language sources (hi) বিষয়শ্রেণী:আইআইটি দিল্লির প্রাক্তন শিক্ষার্থী বিষয়শ্রেণী:সর্বভারতীয় পরিষেবা বিষয়শ্রেণী:ভারতীয় পুলিশ কর্মকর্তা বিষয়শ্রেণী:ভারতীয় বেসামরিক কর্মচারী বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
যোগেন্দ্রনগর () ভারতের ত্রিপুরা রাজ্যের পশ্চিম ত্রিপুরা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে যোগেন্দ্রনগর শহরের জনসংখ্যা হল ৩৪,৮৪৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে যোগেন্দ্রনগর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ত্রিপুরার শহর ও নগর বিষয়শ্রেণী:পশ্চিম ত্রিপুরা জেলার শহর ও নগর বিষয়শ্রেণী:পশ্চিম ত্রিপুরা জেলা
মুস্তাফা কুচুক একজন তুর্কি ব্যবসায়ী  এবং ২০১৬ সালের হিসাবে একজন মার্কিন ডলার ধনকুবের    জীবনী  কুচুক ১৯৬৩ সালে মালত্যায় একটি দরিদ্র পরিবারে জন্মগ্রহণ করেছিলেন। তিনি তার জেলা থেকে বিশ্ববিদ্যালয়ে ভর্তি হওয়া দু'জনের একজন ছিলেন। ১৯৮৭ সালে, তিনি একটি অ্যাপার্টমেন্ট বিল্ডিংয়ের বেসমেন্টে তার নিজস্ব টেক্সটাইল ব্যবসা শুরু করেন, পরে ব্যবসাটি বৃদ্ধি করেন এবং সূচিকর্ম, মুদ্রণ এবং রঞ্জনবিদ্যায় ব্যবসা প্রসারিত করেন।  ২০০০ সালে, কুচুক টেমা গ্রুপের সিইও হন।  কুচুক ১৯৯৭ সালে ফ্যাশন ব্র্যান্ড এলসি ওয়াইকিকির বৃহত্তম শেয়ারহোল্ডার হয়ে ওঠেন ব্র্যান্ডটি ২০০৯ সালে আন্তর্জাতিক বাজারে বিস্তৃত হতে শুরু করে, প্রথম স্টোর খোলে রোমানিয়াতে  এবং এখন ৩৩টি দেশে কাজ করছে।  ২০১৬ সালে, এলসি ওয়াইকিকি এলসিডব্লিউ হোম নামে টেক্সটাইল পণ্যগুলিতে প্রসারিত হয়েছে।   আরো দেখুন    মোট সম্পদের ভিত্তিতে তুর্কি ধনকুবেরদের তালিকা   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি শতকোটিপতি
লাউকাঠী বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  লাউকাঠী ইউনিয়নের আয়তন ৮,৩৮০ একর।   প্রশাসনিক কাঠামো  লাউকাঠী ইউনিয়ন পটুয়াখালী সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী লাউকাঠী ইউনিয়নের মোট জনসংখ্যা ২৭,৫০৪ জন। এর মধ্যে পুরুষ ১৩,২৬৭ জন এবং মহিলা ১৪,২৩৭ জন। মোট পরিবার ৫,৮৭৪টি।   শিক্ষা  ২০১১ সালের আদমশুমারি অনুযায়ী লাউকাঠী ইউনিয়নের সাক্ষরতার হার ৬৭.৬%।   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:পটুয়াখালী সদর উপজেলার ইউনিয়ন
নকিয়া ১১১০ এবং নকিয়া ১১১০আই ছিল নকিয়া কর্তৃক প্রস্তুতকৃত জিএসএম সেল ফোন। ১১১০ মডেলটি অবমুক্ত হয় ২০০৫ সালে এবং ১১১০আই মডেলটি অবমুক্ত হয় ২০০৬ সালে। মূলত ফোন দুইটি প্রস্তুত করা হয় নতুন মোবাইল ফোন ব্যবহারকারীদেরকে উদ্দেশ্য করে। নকিয়ার দৃষ্টিতে, ১১১০আই এর সুবিধা ছিল এর সহজে ব্যবহারযোগ্যতা, নির্ভরযোগ্যতা এবং স্বল্পমূল্য। এই ফোন দুইটির সাথে নকিয়া ১১০০ ফোনটির অনেক মিল ছিল।  ২০০৭ সালের জানুয়ারি এবং মে মাসের মাঝে ১১১০ মডেলটি নকিয়ার স্বল্পমূল্যের মোনোক্রোম মডেল হিসেবে বিক্রয় হয়। এরপর এর উত্তরসূরি হিসেবে আসে নকিয়া ১২০০। এর অন্যতম মূল বাজার ছিল উন্নয়নশীল দেশগুলো।  নকিয়া ১১০০ এর মত নকিয়া ১১১০-ও বিশ্বের সবচেয়ে বেশি বিক্রয় হওয়া ফোন, যা বিক্রয় হয় প্রায় ২৫০ মিলিয়ন ইউনিট।  নকিয়া ১১১০ এবং ১১১০আই-এর সহজ ব্যবহারযোগ্যতা ও দীর্ঘস্থায়ী ব্যাটারি লাইফ তাদের শিক্ষার্থী এবং প্রথমবারের মোবাইল ব্যবহারকারীদের মধ্যে জনপ্রিয় করেছে। এই মডেলগুলো নকিয়ার ঐতিহ্যবাহী স্থায়িত্ব ও নির্ভরযোগ্যতার প্রতীক হিসেবে বিবেচিত।   ইতিহাস  নকিয়া ১১১০ মডেলটি ২০০৫ সালে উন্মোচিত হয়। এটি নকিয়ার ১১০০ সিরিজের অংশ হিসেবে তৈরি হয় এবং সহজ ব্যবহারযোগ্যতা, দীর্ঘ ব্যাটারি জীবন এবং টেকসই ডিজাইনের জন্য জনপ্রিয় হয়। ফোনটি বিশেষ করে উন্নয়নশীল দেশে ব্যাপক জনপ্রিয়তা অর্জন করে। নকিয়া ১২০০ মডেলের মাধ্যমে পরে এটি প্রতিস্থাপিত হয়। নকিয়া ১১১০ মোট প্রায় ২৫০ মিলিয়ন ইউনিট বিক্রি হয়ে ইতিহাসের অন্যতম সর্বাধিক বিক্রিত মোবাইল ফোনের মধ্যে আসে।   বৈশিষ্টসমূহ  নকিয়া ১১১০-এ রয়েছে সাদাকালো পর্দা সাথে হলদে-বাদামী রং এর ব্যাকলাইট। অপরদিকে ১১১০আই-এ রয়েছে সাধারণ সাদাকালো পর্দা। এতে রয়েছে ৫ ঘণ্টার ব্যাটারি টকটাইম এবং এটি কল বারিং সমর্থন করে। এছাড়াও রয়েছে কথা বলা ঘড়ি এবং অ্যালার্ম, অ্যানালগ ঘড়ি প্রদর্শনী এবং কল টাইমার ও গণক। এতে তিনটি বিল্ট-ইন গেম রয়েছে। এছাড়া এটি চিত্র যুক্ত বার্তাও সমর্থন করে।   তথ্যসূত্র    বহিঃসংযোগ    প্রস্তুতকারকের লিংক  বিষয়শ্রেণী:নকিয়া মোবাইল ফোন বিষয়শ্রেণী:নকিয়া ফোন ১০০০ সিরিজ বিষয়শ্রেণী:২০০৬-এ প্রবর্তিত মোবাইল ফোন
নাগমতী গৌতম চট্টোপাধ্যায় রচিত ও পরিচালিত ১৯৮২ সালের বাংলা ভাষার ভারতীয় নাট্য চলচ্চিত্র। শুভলক্ষ্মী প্রোডাকশনের ব্যানারে চলচ্চিত্রটি প্রযোজনা করেন শিবপ্রসাদ সেন। এতে শ্রেষ্ঠাংশে অভিনয় করেন জয় বন্দ্যোপাধ্যায়, শ্রীলা মজুমদার ও অতনু রায়। চলচ্চিত্রটির সঙ্গীত পরিচালনা করেন গৌতম চট্টোপাধ্যায়।  চলচ্চিত্রটি ১৯৮২ সালের ৭ই ডিসেম্বর সীমিত পরিসরে এবং ১৯৮৩ সালের ২৭শে মে বৃহৎ পরিসরে মুক্তি পায়। এটি ৩০তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।  অভিনয়শিল্পীদল  জয় বন্দ্যোপাধ্যায়  শ্রীলা মজুমদার  আলপনা গুপ্ত  গীতা কর্মকার  গোপা সেনগুপ্ত  জরিনা  আনন্দ মুখোপাধ্যায়  উত্তম গাংগুলী  বুলু ঘোষ  অপূর্ব বন্দ্যোপাধ্যায়  রথীন দাসগুপ্ত  অতনু রায়  সাধন বন্দ্যোপাধ্যায়  সঙ্গীত নাগমতী চলচ্চিত্রের সঙ্গীত পরিচালনা ও গীত রচনা করেছেন গৌতম চট্টোপাধ্যায়। গানে কণ্ঠ দেন পবন দাস বাউল ও বনশ্রী সেনগুপ্ত।  পুরস্কার  বছর পুরস্কার বিভাগ মনোনীত ফলাফল  ১৯৮৩ ৩০তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক গৌতম চট্টোপাধ্যায়, শিবপ্রসাদ সেন     তথ্যসূত্র    বহিঃসংযোগ     বিষয়শ্রেণী:১৯৮২-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:সাপ সম্পর্কে চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বাহির সর্বমঙ্গলা ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর উত্তর মহকুমার অন্তর্গত বর্ধমান ১ সমষ্টি উন্নয়ন ব্লকের একটি আদমশুমারি শহর।  ভূগোল   অবস্থান বাহির সর্বমঙ্গলা -এ অবস্থিত।   জনসংখ্যার উপাত্ত   ভারতের ২০১১ সালের আদমশুমারি অনুসারে বাহির সর্বমঙ্গলার মোট জনসংখ্যা ছিল ১২,৮১৯ জন, যার মধ্যে ৬,৫২৭ (৫১%) জন পুরুষ এবং ৬,২৯২ (৪৯%) জন মহিলা ছিলেন। ০-৬ বছর বয়সীদের সংখ্যা ছিল ১,৪০৫ জন। বাহির সর্বমঙ্গলার মোট সাক্ষর লোকের সংখ্যা ছিল ৮,৯৯৬ জন। মোট জনসংখ্যার মধ্যে ৬ বছরের বেশি বয়সীদের সংখ্যা ছিল ৭৪.৮২%।   অবকাঠামো   জেলা সেন্সাস হ্যান্ডবুক ২০১১ অনুসারে, বাহির সর্বমঙ্গলা শহরটি ৩.২৬ বর্গ কিলোমিটার এলাকা জুড়ে বিস্তৃত। শহরটির মধ্যে মোট ৭ কিমি সড়ক রয়েছে। পরিবহন ব্যবস্থা রাজ্য সড়ক ৭ বাহির সর্বমঙ্গলা শহরের মধ্য দিয়ে অগ্রসর হয়েছে।Google maps  তথ্যসূত্র  বহিঃসংযোগ  বিষয়শ্রেণী:পূর্ব বর্ধমান জেলার শহর ও নগর